Seikan tunela

edo 青函隧道 Seikan zuidō munduko trenbide-tunelik luzeena da. Japoniako Tsugaruko itsasartea itsasazpitik gurutzatzen du Honshū irlako Aomori prefetura eta Hokkaidō irla lotuz. 53,85kmko luzera du, horietarik 23,3 itsas-hondarpean. 2018 inguruan Gotthard Base tunela azkentzen den arte munduko tunelik luzeena izango da. Hortik gerora itsasazpiko tunelik luzeena izaten jarraituko du, nahiz eta Mantxako tunelak kilometro gehiago izan itsasazpian.

1988an irekia, itsas maila baino 240 metro beherago eta itsasondarra baino 140 metro beherago igarotzen da.

Izena Aomori (青森) eta Hakodate (函館) hiri terminalen izenen laburpena da.

Hokkaidōko Burdinbide Konpainiak ustiatzen du Kaikyo linearen zati bezala. 2015etik aurrera Shinkansena tuneletik igaroko da Hakodate arte, eta aurrerantzean baita Sappororaino ere.

Bi geltoki ditu tunelak: Tappi-Kaitei geltokia eta Yoshioka-Kaitei geltokia; tuneleko larrialdietarako irteerak dira. Tappi-Kaitei geltokian Seikan tunelari buruzko museo bat dago. Yoshioka-Kaitei geltokian ere egon zen bat.

 Ikus, gainera 
 Tsugaruko itsasartea
 Oshima tunela

 Kanpo estekak 

Kategoria:Japoniako tunelak
Kategoria:Hokkaido
Kategoria:Aomori prefektura
Kategoria:1985ean amaitutako eraikinak
Kategoria:Trenbide-tunelak
Kategoria:Kostaldeko eraikuntza